สวัสดีคะคุณ พอดีมีปัญหาเกี่ยวกับเรื่องน้ำหนักคะ กินเท่าไหร่ก็ไม่อ้วน กินเท่าไหร่ก็ถ่ายหมด จากต้นปีน้ำหนักอยู่ที่48 ตอนนี้เหลือ41แล้วคะ พอมีอะไรแนะนำบ้างมั้ยคะ
สวัสดีค่ะ หากน้ำหนักตัวเดิมเมื่อช่วงต้นปีคือ 48 กิโลกรัม แล้วต่อมา น้ำหนักลดลงเหลือ 41 กิโลกรัม เท่ากับลดลงไป 7 กิโลกรัม หรือคิดเป็น 14.6% ของน้ำหนักตัวเดิม ซึ่งหากไม่ได้ตั้งใจลดอาหาร ถือว่ามีน้ำหนักตัวที่ลดมากผิดปกติ ซึ่งเกิดได้จากหลายสาเหตุ เช่น- มีภาวะไทรอยด์ฮอร์โมนเป็นพิษ- เป็นเบาหวาน- โรคติดเชื้อที่รุนแรงหรือเรื้อรัง เช่น ไข้หวัดใหญ่ชนิดรุนแรง ท้องเสียเรื้อรัง วัณโรค โรคเอดส์- หัวใจวาย ไตเรื้อรัง โรคภูมิต้านทานตนเองต่างๆ มะเร็งชนิดต่างๆ- ภาวะเครียด ซึมเศร้าดังนั้น แนะนำให้ไปพบแพทย์เพื่อตรวจว่าเกิดจากสาเหตุใดค่ะ การรักษาและวิธีการเพิ่มน้ำหนัก ลักษณะอาหารที่ควรทาน ก็จะขึ้นอยู่กับแต่ละโรคที่เป็นค่ะ